Yamanashi (prefektura)

Japoniako Honshū uharteko prefektura bat da, Chūbu eskualdean dagoena. Hiriburua Kōfu da.

 Geografia 
Yamanashi kostalderik gabeko prefektura da. Prefektura mugakide hauek ditu: Tokio, Kanagawa, Saitama, Shizuoka, eta Nagano. Hegoaldeko mugan, Fuji mendia dago. Mendiek ez diote sartzen uzten aire hezeari; horregatik, Yamanashi Japoniako prezipitazio-mailarik txikieneko prefektura da (1.100 mm urtean). Japoniako bigarren mendi garaiena den Kita-dake ere bertan dago.

Lurralde emnditsu hauek babesteko hiru parke nazional ezarri dira; Fuji-Hakone-Izu, Chichibu Tama Kai eta Minami Alpeetakoa.

 Ekonomia 
Kōfu hiriburuan eta inguruetan industria da nagusi; bitxigintza eta robotika-sektorea dira garrantzitsuenak. Gainerakoan, nekazaritzak garrantzi handia du, batez ere mahasgintza (ardogintzarako) eta frutagintza (haranak eta mertxikak). Horretaz gainera, ur mineral asko ekoizten da, batez ere Japoniako Hegoaldeko Alpeetan, Fiji mendiaren inguruetan eta Mitsutōge-ren inguruetan.

 Historia 
Meiji berrezarkuntza baino lehen, Yamanashi prefektura Kai probintzia izan zen. Sengoku Aroan, Takeda Shingen daimyō (jaun feudalaren) mende egon zen. XIX. mendearen erdialdetik aurrera, Meiji enperadorearen aroan, industrializazioa iritsi zen eskualdera, eta ehungintza eta ardogintza garatu ziren.
Bigarren Mundu Gerran, 1945ean, Kōfu gogor bonbardatu zuten Estatu Batuek.

 Banaketa administratiboa 
 Hiriak 
Japoniako beste prefekturekin konparatuta hiri txikiak ditu Yamanashik. Kōfu hiriburuaz aparte ez da 100.000 biztanletara iristen den hiririk.
 Hiri handienak:
 Kōfu (hiriburua, 199.374 biztanle)
 Kai (74.077 bizt.)
 Minami-Alps (72.295 bizt.)
 Fuefuki (71.184 bizt.)
 Fujiyoshida (51.879 bizt.)

 Hiri guztiak:
 Chūō
 Fuefuki
 Fujiyoshida
 Hokuto
 Kai
 Kōfu (hiriburua)
 Kōshū Minami-Alps
 Nirasaki
 Ōtsuki
 Tsuru
 Uenohara
 Yamanashi

 Herriak barrutika sailkatuta 
 Kitatsuru barrutia
 Kosuge
 Tabayama
 Minamikoma barrutia
 Hayakawa
 Fukikawa
 Minobu
 Nanbu Minamitsuru barrutia
 Dōshi
 Fujikawaguchiko
 Narusawa
 Nishikatsura
 Oshino
 Yamanakako Nakakoma barrutia
 Shōwa
 Nishiyatsushiro barrutia
 Ichikawamisato

 Ondasun nabarmenak 
 Fuji mendia, UNESCOk 2013an Gizateriaren Ondare izendatu zuen Fujisan, toki sakratua eta argialdi artistikoaren iturria
 Kita mendia
 Fujiko bost aintzirak
 Senga ur-jauzia
 Parke Nazionalak:
 Fuji-Hakone-Izu
 Chichibu Tama Kai
 Minami Alpeetakoa
 Kuon-ji tenplua
 Seihaku-ji tenplua
 Takeda santutegia

 Iruditegia 

 Kanpo estekak 
 Yamanashi prefekturako webgune ofiziala